CELEX: 32022R0557
Language: ro
Date: 2022-04-01 00:00:00
Title: Regulamentul de punere în aplicare (UE) 2022/557 al Comisiei din 1 aprilie 2022 privind clasificarea anumitor mărfuri în Nomenclatura combinată

7.4.2022   
               
               
                  RO
               
               
                  Jurnalul Oficial al Uniunii Europene
               
               
                  L 108/16
               
            
         REGULAMENTUL DE PUNERE ÎN APLICARE (UE) 2022/557 AL COMISIEI
         din 1 aprilie 2022
         privind clasificarea anumitor mărfuri în Nomenclatura combinată
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 952/2013 al Parlamentului European și al Consiliului din 9 octombrie 2013 de stabilire a Codului vamal al Uniunii (1), în special articolul 57 alineatul (4) și articolul 58 alineatul (2),
         întrucât:
         
                     (1)
                  
                  
                     Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87 al Consiliului (2), este necesar să se adopte măsuri privind clasificarea mărfurilor menționate în anexa la prezentul regulament.
                  
               
                     (2)
                  
                  
                     Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții specifice ale Uniunii, în vederea aplicării de măsuri tarifare sau de altă natură privind comerțul cu mărfuri.
                  
               
                     (3)
                  
                  
                     În temeiul acestor reguli generale, mărfurile descrise în coloana (1) a tabelului din anexă ar trebui să fie clasificate la codul NC indicat în coloana (2), pe baza motivelor care figurează în coloana (3) a tabelului respectiv.
                  
               
                     (4)
                  
                  
                     Este oportun să se prevadă posibilitatea invocării în continuare de către titular, pentru o anumită perioadă de timp, în conformitate cu articolul 34 alineatul (9) din Regulamentul (UE) nr. 952/2013, a informațiilor tarifare obligatorii care sunt emise în legătură cu mărfurile vizate de prezentul regulament, dar care nu sunt conforme cu acesta. Perioada respectivă ar trebui să fie de trei luni.
                  
               
                     (5)
                  
                  
                     Măsurile prevăzute în prezentul regulament sunt conforme cu avizul Comitetului Codului vamal,
                  
               ADOPTĂ PREZENTUL REGULAMENT:
         
            Articolul 1
            Mărfurile descrise în coloana (1) a tabelului din anexă se clasifică în Nomenclatura combinată la codul NC indicat în coloana (2) a tabelului respectiv.
         
         
            Articolul 2
            Informațiile tarifare obligatorii care nu sunt conforme cu prezentul regulament pot fi în continuare invocate, în conformitate cu articolul 34 alineatul (9) din Regulamentul (UE) nr. 952/2013, timp de trei luni de la data intrării în vigoare a prezentului regulament.
         
         
            Articolul 3
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 1 aprilie 2022.
            
               
                  Pentru Comisie
               
               Gerassimos THOMAS
               
                  Director general
               
               
                  Direcția Generală Impozitare și Uniune Vamală
               
            
         
         
            (1)  JO L 269, 10.10.2013, p. 1.
         
            (2)  Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (JO L 256, 7.9.1987, p. 1).
      
      
         
            ANEXĂ
            
                        Descrierea mărfurilor
                     
                     
                        Clasificare (Cod NC)
                     
                     
                        Motive
                     
                  
                        (1)
                     
                     
                        (2)
                     
                     
                        (3)
                     
                  
                        
                                    1.
                                 
                                 
                                    Fracțiune bogată în proteine provenită din separarea făinii de mazăre într-o fracțiune bogată în proteine și o fracțiune bogată în amidon, prezentate sub formă de pulbere fină de culoare bej sau sub formă de pelete, în saci mici (15-20 kg) sau în saci mari (500-1 000  kg).
                                    Produsul prezintă următoarele caracteristici analitice (conținut calculat în substanță uscată):
                                    
                                                —
                                             
                                             
                                                7,4 % amidon
                                             
                                          
                                                —
                                             
                                             
                                                54 % proteine
                                             
                                          Produsul este obținut din mazăre uscată (Pisum sativum), care este spălată, decojită și măcinată pentru a obține făină de mazăre. Făina este apoi separată într-o fracțiune bogată în proteine și o fracțiune bogată în amidon într-o centrifugă. După acest proces, fracțiunea bogată în proteine este fie lăsată sub formă de pulbere, fie aglomerată sub formă de pelete.
                                    Produsul este recunoscut și utilizat exclusiv ca furaje pentru animale.
                                 
                              
                     
                        2309 90 31 
                     
                     
                        Clasificarea se stabilește pe baza regulilor generale 1 și 6 de interpretare a Nomenclaturii combinate, a notei 1 de la capitolul 23, precum și a textului codurilor NC 2309 , 2309 90  și 2309 90 31 .
                        Produsul și-a pierdut caracteristicile esențiale ale materialului original prin fracționarea într-o centrifugă. Prin urmare, clasificarea la poziția 1106  ca făină din legume păstăi uscate, precum și clasificarea ca alte legume preparate sau conservate de la poziția 2005 sunt excluse.
                        Clasificarea la poziția 2302  este, de asemenea, exclusă, deoarece produsul nu este un reziduu provenit din cernerea, măcinarea sau din alte procedee de prelucrare a leguminoaselor [a se vedea Notele explicative la Sistemul armonizat aferente poziției 2302 , punctul C]. Produsul a fost fabricat în mod deliberat din făină de mazăre. Este prelucrat ulterior și utilizat exclusiv ca furaj pentru animale (a se vedea, de asemenea, Notele explicative ale Sistemului armonizat aferente capitolului 23).
                        Prin urmare, produsul trebuie clasificat la codul NC 2309 90 31  ca alt preparat de tipul celor utilizate pentru hrana animalelor, cu un conținut de amidon sau fecule mai mic de 10 % din greutate.
                     
                  
                        
                                    2.
                                 
                                 
                                    Fracțiune bogată în amidon provenită din separarea făinii de mazăre într-o fracțiune bogată în proteine și o fracțiune bogată în amidon, prezentate sub formă de pulbere de culoare galben deschis sau sub formă de pelete, în vrac sau în saci mari (25-1 000  kg).
                                    Produsul prezintă următoarele caracteristici analitice (conținut calculat în substanță uscată):
                                    
                                                —
                                             
                                             
                                                73 % amidon
                                             
                                          
                                                —
                                             
                                             
                                                13 % proteine
                                             
                                          Produsul este obținut din mazăre uscată (Pisum sativum), care este spălată, decojită și măcinată pentru a obține făină de mazăre. Făina este apoi separată într-o fracțiune bogată în proteine și o fracțiune bogată în amidon într-o centrifugă. După acest proces, fracțiunea bogată în amidon este fie lăsată sub formă de pulbere, fie aglomerată sub formă de pelete.
                                    Produsul este recunoscut și utilizat exclusiv ca furaje pentru animale.
                                 
                              
                     
                        2309 90 51 
                     
                     
                        Clasificarea se stabilește pe baza regulilor generale 1 și 6 de interpretare a Nomenclaturii combinate, a notei 1 de la capitolul 23, precum și a textului codurilor NC 2309 , 2309 90  și 2309 90 51 .
                        Produsul și-a pierdut caracteristicile esențiale ale materialului original prin fracționarea într-o centrifugă. Prin urmare, clasificarea la poziția 1106  ca făină din legume păstăi uscate, precum și clasificarea ca alte legume preparate sau conservate de la poziția 2005  sunt excluse.
                        Clasificarea la poziția 2302  este, de asemenea, exclusă, deoarece produsul nu este un reziduu provenit din cernerea, măcinarea sau din alte procedee de prelucrare a leguminoaselor [a se vedea Notele explicative la Sistemul armonizat aferente poziției 2302 , punctul C]. Produsul a fost fabricat în mod deliberat din făină de mazăre. Este prelucrat ulterior și utilizat exclusiv ca furaj pentru animale (a se vedea, de asemenea, Notele explicative ale Sistemului armonizat aferente capitolului 23).
                        Prin urmare, produsul trebuie clasificat la codul NC 2309 90 51  ca alt preparat de tipul celor utilizate pentru hrana animalelor, cu un conținut de amidon sau fecule egal sau mai mare de 30 % din greutate.